Diari Oficial de la Generalitat Valenciana


Sumari del DOGV 567, del 14-04-1987 (1987/808555)

ORDRE d'1 de març de 1987, de la Conselleria d'Agricultura i Pesca, per la qual es creen les Comissions de Desplegament del Pla d'Actuacions, en coordinació amb les Diputacions Provincials, per a 1987, en matèria d'Agricultura i Pesca.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/01/(1)/dof/vci/html**

### Dades del document

Número de DOGV
:   567

Data del DOGV
:   14-04-1987

Secció del DOGV
:   DISPOSICIONS GENERALS

Número del document
:   1987/808555


Data del document
:   01-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'1 de març de 1987, de la Conselleria d'Agricultura i Pesca, per la qual es creen les Comissions de Desplegament del Pla d'Actuacions, en coordinació amb les Diputacions Provincials, per a 1987, en matèria d'agricultura i pesca.  
Atés que, per l'Ordre de 30 de desembre de 1986 de la Conselleria d'Agricultura i Pesca, fou aprovat el Pla d'Actuacions en coordinació amb les Diputacions provincials per a 1987, en matèria d'Agricultura i Pesca, resulta necessari de coordinar els mitjans per tal de fer-ne una execució eficaç i directa, basant-se en els compromissos adquirits, la materialització dels quals és reflexada a l'Ordre abans citada.   
En atenció d'aquests motius,  
ORDENE:   
Article primer  
Es crea a l'àmbit de cada Província de la Comunitat Valenciana la Comissió de Desplegament del Pla d'Actuacions en coordinació amb les Diputacions Provincials (d'ara endavant Comissió de Desplegament).   
Article segon  
La Comissió de Desplegament, presidida pel Director dels   
Serveis Territorials corres ponents de la Conselleria d?Agricultura i Pesca, estarà integrada així mateix pels representants de la Diputació Provincial respectiva al Consell de Coordinació en matèria d'Agricultura i Pesca, o per aquells que reglamentàriament els substituesquen.   
L'esmentada Comissió estarà assistida, si s'escau, per funcionaris de la Conselleria d'Agricultura i Pesca i de la Diputació Provincial.   
Article tercer  
La Comissió de Desplegament tindrà com a objecte controlar directament l'execució del Pla d'Actuacions coordinat, tot organitzant amb aquest efecte els mitjans personals i materials que calguen.   
Article quart  
La Comissió de Desplegament es reunirà quantes vegades resulte convenient, bé a iniciativa del Director dels Serveis Territorials de la Conselleria d?Agricultura i Pesca, bé a petició dels representants de la Diputació Provincial corresponent.   
Article cinqué  
La Comissió de Desplegament podrà acordar la creació de Grups de Treball específics per a l'estudi i l'elaboració de propostes relacionades amb el Pla d'Actuacions. La Comissió podrà delegar en aquells l'execució dels aspectes que, per raons d'eficàcia o d'especialització tècnica, resulte convenient.   
DISPOSICIO FINAL  
La present Ordre entrarà en vigor el mateix dia de la publicació al Diari Oficial de la Generalitat Valenciana.   
València, 1 de març de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI